

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

ĮSAKYMAS

dėl šilalės rajono savivaldybės administracijos direktoriaus 2023 m. kovo 23 d. įsakymo nr. dįs-35 „DĖL BŪSTO PRITAIKYMO KOMISIJOS DARBO REGLAMENTO PATVIRTINIMO“ pakeitimo

2025 m. sausio 21 d. Nr. DĮS-3

Šilalė

1. Pakeičiu Šilalės rajono savivaldybės administracijos direktoriaus 2023 m. kovo 23 d. įsakymą Nr. DĮS-35 „Dėl Būsto pritaikymo komisijos darbo reglamento patvirtinimo“:
	1. Pakeičiu nurodytą įsakymą ir jį išdėstau nauja redakcija (Būsto pritaikymo komisijos darbo reglamentas nauja redakcija nedėstomas):

**„ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

ĮSAKYMAS

**DĖL BŪSTO PRITAIKYMO KOMISIJOS DARBO REGLAMENTO PATVIRTINIMO**

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, vykdydamas Būsto pritaikymo asmeniui su negalia poreikio nustatymo, būsto pritaikymo ir finansavimo tvarkos aprašo, patvirtinto Lietuvos Respublikos socialinės apsaugos ir darbo ministro 2019 m. vasario 19 d. įsakymu Nr. A1-103 ,,Dėl Būsto pritaikymo asmeniui su negalia poreikio nustatymo, būsto pritaikymo ir finansavimo tvarkos aprašo patvirtinimo“, 12 punktą, Pavyzdinį būsto pritaikymo komisijos darbo reglamentą, patvirtintą Asmens su negalia teisių apsaugos agentūros prie Socialinės apsaugos ir darbo ministerijos direktoriaus 2023 m. kovo 8 d. įsakymu Nr. V-27 „Dėl Pavyzdinio būsto pritaikymo komisijos darbo reglamento patvirtinimo“:

1. T v i r t i n u Būsto pritaikymo komisijos darbo reglamentą (pridedama).

2. Pavedu paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) arba per Lietuvos teismų elektroninių paslaugų portalą (<https://e.teismas.lt>) per vieną mėnesį nuo šio įsakymo paskelbimo arba įteikimo suinteresuotam asmeniui dienos.“

1.2. Pakeičiu nurodytu įsakymu patvirtintą  Būsto pritaikymo komisijos darbo reglamentą:

1.2.1. Pakeičiu 3 punktą ir jį išdėstau taip:

„3. Komisijos darbo reglamente vartojamos sąvokos suprantamos taip, kaip jos apibrėžtos Būsto pritaikymo asmeniui su negalia poreikio nustatymo, būsto pritaikymo ir finansavimo tvarkos apraše, patvirtintame Lietuvos Respublikos socialinės apsaugos ir darbo ministro 2019 m. vasario 19 d. įsakymu Nr. A1-103 „Dėl Būsto pritaikymo asmeniui su negalia poreikio nustatymo, būsto pritaikymo ir finansavimo tvarkos aprašo patvirtinimo“ (toliau – Tvarkos aprašas), Lietuvos Respublikos civiliniame kodekse, Lietuvos Respublikos asmens su negalia teisių apsaugos pagrindų įstatyme, Lietuvos Respublikos statybos įstatyme, Lietuvos Respublikos paramos būstui įsigyti ar išsinuomoti įstatyme, Lietuvos Respublikos daugiabučių gyvenamųjų namų ir kitos paskirties pastatų savininkų bendrijų įstatyme.“

1.2.2. Pakeičiu 6 punktą ir jį išdėstau taip:

„6. Komisija sudaroma Tvarkos aprašo 12 punkte nustatyta tvarka.“

1.2.3. Pakeičiu 9.9 papunktį ir jį išdėstau taip:

„9.9. prižiūri, kaip vykdomi būsto pritaikymo darbai, ir vertina atliktus būsto pritaikymo darbus (apžiūri pritaikytą būstą ir teikia rangovui ar pačiam savarankiškai būsto pritaikymo darbus organizavusiam asmeniui ar jo atstovui pastabas bei pasiūlymus dėl darbų atlikimo kokybės, būsto pritaikymo tinkamumo);“

1.2.4. Pakeičiu 9.10 papunktį ir jį išdėstau taip:

„9.10. gavusi Asmens su negalia teisių apsaugos agentūros prie Lietuvos Respublikos socialinės apsaugos ir darbo ministerijos (toliau – Agentūra) pritarimą, priima sprendimą dėl papildomai perkamos įrangos ir (ar) atliekamų būsto ir jo aplinkos pritaikymo darbų, neišvardytų Galimų būsto pritaikymo darbų, įrangos ir jų įsigijimo bei keltuvų eksploatavimo išlaidų sąrašo (Tvarkos aprašo 4 priedas) 1 punkte;“

1.2.5. Pakeičiu 9.11 papunktį ir jį išdėstau taip:

„9.11. jei, paskirsčius bendrą valstybės biudžeto ir savivaldybės biudžeto lėšų sumą konkrečių būstų pritaikymui finansuoti, lieka lėšų, kurių neužtenka paskutiniam pagal būsto pritaikymo eilę būstui pritaikyti, priima sprendimą dėl šių lėšų skyrimo kitam pagal būsto pritaikymo eilę būstui, kuriam pritaikyti šios lėšų sumos užtektų;“

1.2.6. Pakeičiu 9.19 papunktį ir jį išdėstau taip:

„9.19. priima sprendimą dėl būsto pritaikymo darbų užbaigimo ir apie priimtą sprendimą raštu arba elektroninių ryšių priemonėmis informuoja asmenį ar atstovą pateikdama sprendimo kopiją (nuorašą ar išrašą), jeigu asmuo ar atstovas nebendrauja su savivaldybės administracija;“

 1.2.7. Pakeičiu 9.22 papunktį ir jį išdėstau taip:

„9.22. užsiima proaktyvia būsto pritaikymo darbus galinčių atlikti rangovų paieška ir skatina juos dalyvauti savivaldybės administracijos organizuojamuose viešuosiuose pirkimuose. Metų gale Agentūrai pateikia laisvos formos ataskaitą apie vykdant rangovų paiešką atliktus darbus ir veiksmus;“

1.2.8. Papildau 9.23 papunkčiu:

„9.23. gavusi Agentūros pritarimą (nepritarimą), priima sprendimą pritaikyti (nepritaikyti) būstą (būsto), kuris priskiriamas negyvenamiesiems pastatams pagal Statybos techninį reglamentą STR 1.01.03:2017 „Statinių klasifikavimas“, patvirtintą Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl Statybos techninio reglamento STR 1.01.03:2017 „Statinių klasifikavimas“ patvirtinimo“, asmens poreikiams Aprašo 151 punkte nurodytu atveju.“

1.2.9. Pakeičiu 13 punktą ir jį išdėstau taip:

„13. Komisijos posėdis yra teisėtas, jeigu jame dalyvauja ne mažiau kaip du trečdaliai Komisijos narių, kurių vienas – nevyriausybinės organizacijos, atstovaujančios asmens su negalia teisėms ir interesams, deleguotas atstovas, patvirtintas Agentūros direktoriaus įsakymu (toliau – nevyriausybinės organizacijos atstovas). Visi klausimai posėdžio metu aptariami posėdžio darbotvarkėje nustatyta tvarka, jei Komisijos nariai bendru sutarimu posėdžio pradžioje nenusprendžia kitaip.“

1.2.10. Pakeičiu 15 punktą ir jį išdėstau taip:

„15. Vertinant būsto pritaikymo darbus, privalo dalyvauti bent du Komisijos nariai. Komisijos posėdžio metu, priimant galutinį sprendimą dėl atliktų būsto pritaikymo darbų, privalo dalyvauti nevyriausybinės organizacijos atstovas. Komisijos posėdžio metu gali būti vertinamos nuotraukos ir (ar) filmuota medžiaga, kuriose užfiksuoti atlikti būsto pritaikymo darbai.“

2. Pavedu paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt) ir Teisės aktų registre.

Administracijos direktorius Andrius Jančauskas